Offentliggørelse af en ansøgning om ændring af produktspecifikationen for en betegnelse i vinsektoren i henhold til artikel 105 i Europa-Parlamentets og Rådets forordning (EU) nr. 1308/2013

(2022/C 369/07)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelse af denne meddelelse.

ANSØGNING OM ÆNDRING AF PRODUKTSPECIFIKATION

»Montefalco«

PDO-IT-A0845-AM03

Ansøgningsdato: 22.8.2016

1. Regler, der finder anvendelse på ændringen

Artikel 105 i forordning (EU) nr. 1308/2013 — Væsentlig ændring

2. Beskrivelse af og begrundelse for ændringen

2.1. Indførelse af den nye »Montefalco Grechetto«-type

Den nye »Montefalco Grechetto«-type vil blive indført.

Det er en vin, der fremstilles af den lokale druesort Grechetto, som er et udtryk for traditionen for hvidvine i Umbrien og navnlig i »Montefalco«-området.

Området er kendt for dets bakkede topografi og subkontinentale mikroklima. I disse områder giver sorten Grechetto druer med særlige analytiske og organoleptiske kendetegn. De påvirker vinenes særlige fysiske, kemiske og organoleptiske kendetegn som beskrevet i punkt 4.2. i enhedsdokumentet.

Derfor bidrager tilføjelsen af typen »Montefalco Grechetto« til at bevare betegnelsens høje kvalitet og forbedre imaget og produktsortimentet for vine med den beskyttede oprindelsesbetegnelse »Montefalco«.

Denne ændring vedrører artikel 1 ff. i produktspecifikationen, hvor der henvises til navnet på druesorten Grechetto, og punkt 4 i enhedsdokumentet (Beskrivelse af vinen/vinene) og andre afsnit, hvor denne sort er nævnt.

2.2. Ændring af kombinationen af druesorter for »Montefalco Bianco« (hvid »Montefalco«)

Ændringen vedrører ændringer af kombinationen af druesorter, som giver den lokale sort Trebbiano Spoletino en fremtrædende plads.

Den tidligere sammensætning af druesorter var nærmere bestemt:

Grechetto: ikke under 50 %

Trebbiano Toscano: mellem 20 % og 35 %

Andre hvide druesorter: op til 30 %.

Den er blevet erstattet af følgende:

Trebbiano Spoletino: ikke under 50 %

Andre hvide druesorter: op til 50 %.

Begrundelse

Det blev anset for nødvendigt at ajourføre kombinationen af sorter for typen »Montefalco Bianco« ved at erstatte Trebbiano Toscano, som ikke er hjemmehørende i området, med den lokale sort Trebbiano Spoletino. Dette giver vin af en bedre kvalitet med hensyn til dens organoleptiske samt kemiske og fysiske kendetegn.

Navnlig i forhold til Trebbiano Toscano giver den lokale sort Trebbiano Spoletino et lavere udbytte og er bedre tilpasset de lokale klimaforhold. Dette giver »Montefalco Bianco« dens særlige kvalitetskendetegn, der er knyttet til området, i overensstemmelse med forbrugernes forventninger.

I de senere år har Trebbiano Spoletino virkelig vakt interesse hos de erhvervsdrivende og forbrugerne på grund af dens iboende egenskaber, der kommer meget bedre til udtryk i Trebbiano-druefamilien. Dette har fået producenterne til at anmode om denne ændring af produktspecifikationen.

Desuden er indførelsen af den nye vintype »Montefalco Grechetto«, der er nævnt ovenfor, også relevant for nedsættelsen af procentdelen af sorten Grechetto i »Montefalco Bianco«. Sorten var tidligere den dominerende sort med over 50 %, men udgør nu under 50 % sammenlignet med de øvrige hvide druesorter.

Denne ændring vedrører artikel 2 i produktspecifikationen og punkt 7 i enhedsdokumentet (Primære druesorter).

2.3. Ændring af kombinationen af druesorter for »Montefalco Rosso« (rød »Montefalco«) og »Montefalco Rosso Riserva«

Den kombination af sorter, der anvendes til fremstilling af vintyperne »Rosso« og »Rosso Riserva« i den eksisterende produktspecifikation, er som følger:

Sangiovese: 60-70 %

Sagrantino: 10-15 %

Andre røde druesorter, der er egnede til dyrkning i regionen Umbrien: op til højst 30 %.

Der er foretaget følgende ændringer:

Sangiovese: 60-80 %

Sagrantino: 10-25 %

Andre ikkearomatiske røde druesorter, der kan udgøre 100 %.

Nærmere bestemt er de maksimale procentsatser for både Sangiovese og Sagrantino blevet forhøjet. Desuden er det ikke længere obligatorisk at anvende en eller flere yderligere røde druesorter. Det er nu frivilligt at anvende dem.

Begrundelsen for denne ændring er, at det er nødvendigt at give forrang til de to ovennævnte lokale sorter, som er karakteristiske for områdets terroir. Dette er at foretrække frem for blandinger, der også indeholder internationale sorter, som ikke bidrager med særlige kvalitetskendetegn eller lokale karakteristika.

Denne ændring vedrører artikel 2 i produktspecifikationen, men vedrører ikke enhedsdokumentet.

2.4. Medtagelse af beplantningstæthed og ændringer i drue- og vinudbyttet pr. hektar

Der er indført en beplantningstæthed på mindst 4 000 vinstokke pr. hektar for »Montefalco Rosso« og »Riserva« og 3 000 vinstokke pr. hektar for »Montefalco Bianco« og »Montefalco Grechetto«.

Formålet med denne foranstaltning er at forbedre kvaliteten af drueproduktionen.

En høj beplantningstæthed, der defineres som antallet af vinstokke pr. hektar på vindyrkningsarealet, fører til større konkurrence mellem vinstokkene med hensyn til at finde næringsstoffer i jorden. Denne konkurrence begrænser udviklingen af vegetation, blade og frugt, hvilket resulterer i mindre klaser og bær. Ved at reducere bærrenes diameter øges forholdet mellem areal og volumen, hvorved kvaliteten af produktionen forbedres. Planter med færre blade er også mindre udsat for sygdomme og skadegørere såsom svampe, bakterier, insekter og vira. Desuden har rødderne tendens til at udvikle sig nedad snarere end sidelæns, da de tvinges til at vokse dybere ned i jorden for at finde vand og essentielle mineraler. På denne måde produceres der druer og dermed vin af bedre kvalitet.

Hektarudbyttet for hvide druer er blevet nedsat fra 13 000 til 12 000 kg. Det samme udbytte på 12 000 kg er blevet tilføjet for den nye vintype »Montefalco Grechetto«.

For »Montefalco Bianco«-typen er vinforarbejdningsudbyttet desuden blevet reduceret fra 72 % til 70 %, hvilket er det samme som for de andre typer.

Formålet med disse foranstaltninger er at opnå et højere kvalitetsniveau.

Disse ændringer vedrører artikel 4 og 5 i produktspecifikationen og punkt 5 i enhedsdokumentet (Vinfremstillingsmetoder — Maksimale udbytter).

2.5. Indførelse af nødvanding

Der er blevet indført nødvanding. Denne ændring er et resultat af de seneste års ændringer i klimaforholdene. Disse ændringer omfatter lave nedbørsmængder og høje gennemsnits- og maksimumstemperaturer om sommeren, navnlig i klimaområder inde i landet som f.eks. Montefalco-området.

Denne ændring vedrører artikel 4 i produktspecifikationen, men vedrører ikke enhedsdokumentet.

2.6. Forøgelse af det naturlige alkoholindhold i druer til fremstilling af »Montefalco Bianco« og tilføjelse af samme parameter for »Montefalco Grechetto«

Det naturlige minimumsalkoholindhold udtrykt i volumen for druer til fremstilling af »Montefalco Bianco« er blevet forhøjet fra 10,50 % til 11,00 %.

Det samme alkoholindhold på 11,00 % er blevet fastsat for typen »Montefalco Grechetto«.

Denne ændring er blevet indført for at opfylde kvalitetskravene til druerne, så der kan fremstilles fyldige vine.

Denne ændring vedrører artikel 4 i produktspecifikationen, men vedrører ikke enhedsdokumentet.

2.7. Indførelse af kravet om aftapning i det afgrænsede område

Ændringen vedrører bestemmelsen om aftapning i det afgrænsede produktionsområde.

Med denne ændring sigter producenterne af vine med den beskyttede oprindelsesbetegnelse »Montefalco« mod at afhjælpe en mangel i den oprindelige tekst til produktspecifikationen, der blev godkendt i slutningen af 1979, på et tidspunkt, hvor det ikke var fastsat i de generelle regler om oprindelsesbetegnelser på nationalt plan eller EU-plan, at aftapning og emballering skulle finde sted i det afgrænsede område. Denne generelle regel blev indført efter Domstolens dom af 16. maj 2000 i sag C-388/95.

Begrundelsen for ændringen er behovet for at bevare kvaliteten af vine med den beskyttede oprindelsesbetegnelse »Montefalco«, garantere deres oprindelse og sikre, at kontrollen er effektiv og rettidig.

Det ser ud til, at transport og aftapning uden for produktionsområdet kan forringe kvaliteten af »Montefalco«-vinen, da den kan blive udsat for redoxreaktioner, pludselige temperaturændringer og mikrobiologisk kontaminering. Disse fænomener kan navnlig have en negativ indvirkning på de fysiske og kemiske kendetegn (minimalt totale syreindhold, minimumsindhold af sukkerfrit ekstrakt osv.) og organoleptiske kendetegn (farve, aroma og smag).

Disse risici øges med længere transportafstand. Derimod bidrager aftapningen i oprindelsesområdet, hvor vinpartier kun transporteres over korte afstande, hvis de overhovedet flyttes, til at bevare produktets kendetegn og kvalitet.

I årenes løb har producenterne af vine med oprindelsesbetegnelsen »Montefalco« opnået erfaring og solid teknisk og videnskabelig viden om vinenes særlige egenskaber. Kombineret med ovenstående gør disse faktorer det muligt at foretage aftapningen i oprindelsesområdet med de bedst mulige teknologiske sikkerhedsforanstaltninger. Formålet er at bevare alle de fysiske, kemiske og organoleptiske kendetegn ved de vine, der er omfattet af produktspecifikationen.

Et andet formål med aftapningen i produktionsområdet er at sikre, at det kompetente organ kan udføre sine kontrolopgaver så effektivt og omkostningseffektivt som muligt. Disse krav kan ikke opfyldes i samme omfang uden for produktionsområdet.

Det kontrolorgan, der foretager den årlige kontrol med overholdelsen af bestemmelserne i produktspecifikationen, kan hurtigt planlægge kontrolbesøgene hos alle de virksomheder, der er aktive i produktionsområdet på det tidspunkt, hvor »Montefalco«-vinen aftappes, i overensstemmelse med den respektive kontrolplan.

Målet er systematisk at sikre, at sendinger af »Montefalco«-vin kun kan aftappes, efter at det er attesteret, at de har gennemgået kontrolorganets fysiske, kemiske og organoleptiske test. Dette gør det muligt at opnå bedre resultater med hensyn til kontrollens effektivitet med begrænsede omkostninger for producenterne med henblik på at give forbrugerne størst mulig sikkerhed for vinens ægthed.

Denne ændring vedrører artikel 5 i produktspecifikationen og punkt 9 i enhedsdokumentet (Andre vigtige betingelser).

2.8. Medtagelse af beskrivelsen af de analytiske og organoleptiske kendetegn ved typen »Montefalco Grechetto«

Følgende beskrivelse af de analytiske og organoleptiske kendetegn tilføjes for den nye »Montefalco Grechetto«-type.

Farve: strågul af varierende intensitet eller i retning af gylden, undertiden med grønlige nuancer.

Aroma: delikat, raffineret, frugtagtig (æbler, pærer, ferskner, undertiden ananas eller citrusfrugter) og blomsteragtig (hvidtjørn, undertiden gyvel eller kamille).

Smag: harmonisk, frisk, med en behagelig bitterhed, velstruktureret og frugtagtig (æbler, pærer, ferskner, undertiden ananas eller citrusfrugter).

Minimalt totalt alkoholindhold udtrykt i volumen: 11,50 %

Minimalt totalt syreindhold: 5,0 gram pr. liter.

Minimumsindhold af sukkerfrit ekstrakt: 17,0 gram pr. liter.

Denne ændring vedrører artikel 6 i produktspecifikationen og punkt 4 i enhedsdokumentet (Beskrivelse af vinen/vinene).

2.9. Nedsættelse af vinenes minimale totale syreindhold

Vinenes minimale totale syreindhold er blevet reduceret med 0,5 g/l, hvilket giver følgende niveauer:

»Montefalco Bianco«: minimalt totalt syreindhold 5 gram pr. liter

»Montefalco Rosso« og »Riserva«: minimalt totalt syreindhold 4,5 gram pr. liter.

Det er over tid blevet påvist, at det totale syreindhold gradvist er faldet, også som følge af ubestridelige klimaændringer.

Den lille reduktion har ingen indvirkning på vinenes kvalitet, og under alle omstændigheder er minimumsgrænsen for denne parameter højere end den, der er fastsat i den gældende EU-lovgivning (3,5 g/l).

Denne ændring vedrører artikel 6 i produktspecifikationen og punkt 4 i enhedsdokumentet (Beskrivelse af vinen/vinene).

2.10. Indførelse af bestemmelsen om anvendelse af betegnelsen »vigna«

Anvendelsen af betegnelserne »vigna« eller »vigneto« (der begge betyder »vindyrkningsareal«) sammen med det relevante stednavn er blevet indført som en valgfri mærkningspraksis. Foranstaltningen gør det muligt at beskrive »Montefalco«-vinen mere detaljeret, idet producenterne får mulighed for at angive de vindyrkningsarealer, vinene kommer fra, på etiketten.

Det er en fakultativ bestemmelse i informationsøjemed, der fremgår af produktspecifikationen, eftersom den relevante EU-lovgivning og nationale lovgivning også tillader, at sådanne udtryk anføres på etiketterne i afsætningsøjemed.

Denne ændring vedrører artikel 7 i produktspecifikationen, men vedrører ikke enhedsdokumentet.

2.11. Forøgelse af beholdernes maksimale volumen

Den maksimale volumen af de glasflasker, i hvilke »Montefalco«-vinene kan emballeres, er blevet forhøjet fra 5 liter til 18 liter.

Kun for »Montefalco Rosso Riserva«-typen er det imidlertid fortsat obligatorisk at anvende en helt isat prop som lukkeanordning for ovennævnte beholdere.

Disse foranstaltninger, som er mere restriktive end den generelle EU-lovgivning om beholdere, har til formål at konsolidere »Montefalco« BOB-vinenes omdømme og image. Hvad der også er relevant, er at flasker med en kapacitet på over 5 liter og op til 18 liter er højt værdsat til visse anvendelser i hotel- og restaurationsbranchen.

Denne ændring vedrører artikel 8 i produktspecifikationen og punkt 9 i enhedsdokumentet (Yderligere betingelser).

2.12. Opdatering af beskrivelsen af tilknytningen til det geografiske område

Den nye »Montefalco Grechetto«-type er blevet indført, og kombinationen af sorter er blevet opdateret for »Montefalco Bianco«-typen, idet Trebbiano Toscano er blevet erstattet af Trebbiano Spoletino. Beskrivelsen af tilknytningen til det geografiske område er derfor blevet opdateret for de traditionelle betingelser for dyrkning af disse lokale sorter i produktionsområdet for denne beskyttede oprindelsesbetegnelse.

Denne ændring vedrører artikel 9 i produktspecifikationen og punkt 8 i enhedsdokumentet (tilknytning til det geografiske område).

ENHEDSDOKUMENT

1. Produktets betegnelse

Montefalco

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

4.1. Montefalco Bianco

Farve: strågul af varierende intensitet, undertiden med grønlige nuancer.

Aroma: delikat, vinøs med noter af frugter med hvidt kød, citrusfrugter og tropiske frugter af varierende intensitet. Blomsternoter.

Smag: frisk eller let syrlig, aromatisk og lang eftersmag. Frugtagtig og harmonisk. Behagelig, bitter eftersmag.

Naturligt alkoholindhold udtrykt i volumen på mindst: 11,00 %.

Minimumsindhold af sukkerfrit ekstrakt: 17,0 gram pr. liter.

De analyseparametre, der ikke fremgår af nedenstående tabel, overholder de grænseværdier, der er fastsat i national lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

4.2. Montefalco Grechetto

Farve: strågul af varierende intensitet eller i retning af gylden, undertiden med grønlige nuancer.

Aroma: delikat, raffineret, frugtagtig (æbler, pærer, ferskner, undertiden ananas eller citrusfrugter) og blomsteragtig (hvidtjørn, undertiden gyvel eller kamille).

Smag: harmonisk, frisk, med en behagelig bitterhed, velstruktureret og frugtagtig (æbler, pærer, ferskner, undertiden ananas eller citrusfrugter).

Minimalt totalt alkoholindhold udtrykt i volumen: 11,50 %

Minimumsindhold af sukkerfrit ekstrakt: 17,0 gram pr. liter.

De analyseparametre, der ikke fremgår af nedenstående tabel, overholder de grænseværdier, der er fastsat i national lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

4.3. Montefalco Rosso

Farve: rubinrød.

Aroma: typiske strejf af kirsebær og skovfrugter, hindbær og blåbær.

Smag: tør, harmonisk med en fint afbalanceret krop.

Minimalt totalt alkoholindhold udtrykt i volumen: 12 %.

Minimumsindhold af sukkerfrit ekstrakt: 23,0 gram pr. liter.

De analyseparametre, der ikke fremgår af nedenstående tabel, overholder de grænseværdier, der er fastsat i national lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

4.4. Montefalco Riserva

Farve: rubinrød i retning af granatrød med alderen.

Aroma: intens, frugtagtig, undertiden med krydrede og balsamiske noter.

Smag: tør, harmonisk, velstruktureret og lang eftersmag.

Minimalt totalt alkoholindhold udtrykt i volumen: 12,50 %

Minimumsindhold af sukkerfrit ekstrakt: 23,0 gram pr. liter.

De analyseparametre, der ikke fremgår af nedenstående tabel, overholder de grænseværdier, der er fastsat i national lovgivning og i EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,5 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

a. Væsentlige ønologiske fremgangsmåder

Særlig ønologisk fremgangsmåde

»Montefalco Rosso«-typen kan forsynes med betegnelsen »Riserva«, hvis druerne er omfattet af en særlig årlig indberetning og er opført i et vinfremstillingsregister, og vinen er lagret i mindst 30 måneder, heraf 12 måneder på fad, fra den 1. november i det år, hvor druerne blev produceret.

b. Maksimale udbytter

Montefalco Bianco

12 12 000 kilogram druer pr. hektar

Montefalco Bianco

84 hl/ha

Montefalco Grechetto

12 000 kg druer pr. hektar

Montefalco Grechetto

84 hl/ha

Montefalco Rosso

11 000 kg druer pr. hektar

Montefalco Rosso

77 hl/ha

Montefalco Rosso Riserva

11 000 hl/ha

Montefalco Rosso Riserva

77 hl/ha

6. Afgrænset geografisk område

Produktionsområdet for den beskyttede oprindelsesbetegnelse »Montefalco« er beliggende i kommunerne Montefalco, Bevagna, Gualdo Cattaneo, Castel Ritaldi og Giano dell'Umbria i provinsen Perugia.

7. Primær(e) druesort(er)

Grechetto B

Sagrantino N

Sangiovese N

Trebbiano Spoletino B — Trebbiano

8. Tilknytning til det geografiske område

8.1. Montefalco BOB

Naturlige faktorer, der har relevans for tilknytningen

Det geografiske produktionsområde for den beskyttede oprindelsesbetegnelse »Montefalco« er beliggende i provinsen Perugia i midten af Umbrien. Det er et yderst produktivt område med let skrånende parceller på tværs af skråninger med middelalderlige bebyggelser. Dyrkningsarealet ligger i en højde af mellem 220 m og 472 m hen over de højeste bakker, mens parcellerne er forskellige med hensyn til hældningsgrad og retning. Resultatet er en bred vifte af mikroklimaer og vækstbetingelser, som også gør det muligt for de enkelte vingårde at fremstille vine med særlige egenskaber af interesse.

Klimaet er subkontinentalt med visse middelhavstræk. Det har varme, men ikke kvælende varme somre, og vintre, som er kolde, men ikke for våde. De gennemsnitlige sommertemperaturer ligger mellem 18 °C og 23 °C, de gennemsnitlige vintertemperaturer mellem 4 °C og 6 °C, og den gennemsnitlige årlige nedbørsmængde ligger mellem 750 mm og 1 300 mm og er lavest om sommeren og størst om efteråret.

Jordbundsforhold — Med hensyn til jordbunden er produktionsområdet kendetegnet ved følgende fire underområder:

— geologiske materialer fra floder og søer, der er kendetegnet ved gult sand, undertiden komprimeret, hvilket giver vinene mineralske træk

— ler og sand hidrørende fra søer, som giver sandholdig og stenet jord med dybde og fremragende dræning

— nuværende, nyere og lavereliggende flodaflejringer, primært med sandholdig og stenet jord (fra holocæn) på de fladere arealer

— mergel, der er karakteristisk for store områder med typiske klippefremspring fra miocæn med typiske gullig sandsten og grålig siltblandet mergel, men også grålig siltblandet ler.

De arealer, der hovedsagelig er beplantet med vinstokke i området, består af en kalkstens- og lermatrix med et begrænset stenindhold og en god procentdel aktiv kalksten med niveauer fra 5,5 % til 9,2 %.

På grund af den store mængde findelte carbonater er der altid et vist alkalinitetsniveau, der undertiden er ret udtalt (7,8-8,2), idet minimumsniveauer ligger på de alluviale terrasser og maksimumsniveauerne på lerbund.

Der findes organisk materiale i betydelige mængder på mellem 1,5 % og 2,2 % og ofte over 1 % selv i 1 meters dybde. Dette er bemærkelsesværdigt i betragtning af den hurtige homogenisering af jorden som følge af forarbejdning.

Der er et højt indhold af phosphor og udskifteligt kalium, især i jordbund beliggende på klippefremspring fra miocæn (maksimalt henholdsvis 43 ppm og 404 ppm).

Efterhånden som rødderne trænger dybere ned, mindskes tykkelsen af hvert lag gradvist (fra over 150 cm til mindre end 70 cm, efterhånden som rødderne bevæger sig fra alluvialjord gennem lerjord og sandjord til de underliggende turbiditter og konglomerater), selv om der altid er tilstrækkeligt areal til, at rødderne kan udvikle sig. Dette kendetegn er kombineret med jordens fremragende feltkapacitet, vinavlernes fornuftige valg af grundstammer og forvaltningen af vandressourcerne ved at anvende den bedste dyrkningspraksis hele året. Som følge heraf kan vindyrkningsarealerne modstå vandstress om sommeren og producere druer, der kan opnå den korrekte modningsgrad og optimale syrlighed og struktur.

8.2. Montefalco BOB

Historiske og menneskelige faktorer, der har relevans for tilknytningen

Montefalco og de kommuner, der udgør området for betegnelsen, har altid været et godt »vinområde«, hvilket fremgår af en lang række historiske kilder, der beretter om bakkerne, der blev anvendt til vindyrkning.

Allerede i 1088 var der skriftlige henvisninger til arealer beplantet med vinstokke. Talrige dokumenter fra det 13. århundrede vidner om den konstante omhu, som vinavlerne i området har udvist i forbindelse med vinavl, selv i bymidten og i haver. På denne måde skabte de et originalt landbrugsprodukt, som stadig er synligt i dag på den ekstraordinære historiske vinrute. Fra første halvdel af det 14. århundrede begyndte lokale love at beskytte vinstokke og vin, idet hele kapitler og afsnit i de kommunale vedtægter omhandlede disse.

I 1622 skærpede Cardinal Boncompagni, der var pavelig legat i Perugia, de straffe, der var fastsat i de kommunale vedtægter, betydeligt og indførte endog »hængning som straf, hvis en person forårsagede skade på vinstokkene«.

I 1925 blev byen på vinmessen i Umbrien beskrevet som regionens vigtigste vindyrkningscenter (»Montefalco indtager førstepladsen i dyrkningen af særlige vindyrkningsarealer«). Dokumenter viser også kompleksiteten af vinkulturen i området og de forskellige vine, der blev produceret på daværende tidspunkt, både hvide og røde.

Menneskelige faktorer har haft indflydelse på udviklingen af vindyrknings- og produktionsteknikkerne for Montefalco-vinene, herunder de tekniske og produktive aspekter, der er fastsat i produktspecifikationen for betegnelsen.

Disse faktorer omfatter navnlig udvælgelsen af kombinationen af druesorter og de traditionelle beskæringsformer, dvs. oprindeligt vifteformet eller »éventail«, snorbeskæring og derefter Guyotbeskæring.

Høsten finder generelt sted sent i druernes modningsperioder, især for Sagrantino, Trebbiano Spoletino samt Sangiovese og Grechetto. Høsten finder sted, når druerne er sunde og har et højt sukkerindhold.

De metoder, der anvendes til fremstilling af vin, er dem, der traditionelt har været anvendt i området. Navnlig anvendelsen af Sangiovese- og Sagrantinodruer til vinfremstilling sikrer, at kvaliteten kommer bedst muligt til udtryk. Dette omfatter produktionsteknikker med henblik på maksimal ekstraktion af farve og phenoler efterfulgt af mellemlange til lange modningsperioder, der giver strukturerede rødvine. For hvidvinenes vedkommende er formålet med de anvendte teknikker at bevare den naturlige friskhed og de aromatiske egenskaber.

8.3. Montefalco BOB

Årsagssammenhæng mellem kvalitet, produktets karakteristika og det geografiske miljø og de naturlige og menneskelige faktorer.

»Montefalco Bianco« og »Montefalco Grechetto«

»Montefalco Bianco«-vin er strågul af varierende farveintensitet. Den kan have grønlige nuancer. Aromaen er delikat, vinøs med noter af frugter med gulligt kød, citrusfrugter og tropiske frugter af varierende intensitet og blomsternoter.

Smagen er frisk eller let syrlig, aromatisk og med lang eftersmag, frugtagtig, karakteristisk og harmonisk med en behagelig bitter eftersmag.

»Montefalco Grechetto« er strågul af varierende intensitet eller i retning af gylden, undertiden med grønlige nuancer. Dens aroma er delikat, raffineret, frugtagtig (æbler, pærer, ferskner, undertiden ananas eller citrusfrugter) og blomsteragtig (hvidtjørn, undertiden gyvel eller kamille). Dens smag har en bitterhed og er velstruktureret og frugtagtig, navnlig med antydninger af æbler, pærer, ferskner og undertiden ananas eller citrusfrugter.

Begge vine har et godt syreindhold (mindst 5 g/l udtrykt i vinsyre) og indhold af sukkerfrit ekstrakt (mindst 17 g/l), som får friskheden og strukturen frem. Der er virkelig tale om vine, der kan nydes, når de er unge, men som også kan blive bedre med alderen.

Disse karakteristika skyldes jordbunds- og klimaforholdene i det geografiske produktionsområde. Terrænet er kuperet, og klimaet ligger mellem Middelhavsklima og subkontinentalt klima. Somrene er varme, men ikke kvælende varme, og vintrene er ret kolde, men ikke for våde. Disse faktorer bestemmer temperaturintervallet og gør, at druerne kan modnes på en ideel måde med et højt indhold af sukker, organiske syrer, phenoler og aromastoffer. Disse bestanddele kommer så til udtryk i vinenes analytiske og organoleptiske kendetegn og i deres noter af friskhed.

Det høje indhold af phosphor og kalium i jorden får efterfølgende smagen frem i vinene.

Vinavlernes tekniske færdigheder afspejles desuden tydeligt i valget af traditionelle beskæringssystemer, nemlig snorbeskæring og Guyotbeskæring. Disse systemer giver et lavt antal knopper og er ideelle til at kontrollere vinstokkenes fasthed og produktivitet. Desuden anvendes der efterfølgende vinfremstillingsmetoder med moderne produktionsteknologi. Alle disse faktorer får ovennævnte analytiske og sensoriske kendetegn frem i vinene.

»Montefalco Rosso« og »Montefalco Rosso Riserva«

»Montefalco Rosso«-vinen er rubinrød med typiske noter af kirsebær og skovfrugter, hindbær og blåbær. Den er frugtagtig med en tør og harmonisk smag og en fint afbalanceret krop.

»Montefalco Rosso Riserva«-vinen er rubinrød i retning af granatrød med alderen. Aromaen er intens, frugtagtig, undertiden med krydrede og balsamiske noter.

Smag: tør, harmonisk, velstruktureret og med lang eftersmag.

Begge vine har et godt syreindhold (mindst 4,5 g/l udtrykt i vinsyre) og indhold af sukkerfrit ekstrakt (mindst 23 g/l), som får den kraftige struktur frem.

Vinene egner sig godt til lagring. De kan udvikle sig i flasken, og navnlig »Rosso Riserva«-vinen bevarer sine optimale karakteristika i mere end fem år, hvis den opbevares korrekt.

Disse karakteristika skyldes jordbunds- og klimaforholdene i det geografiske produktionsområde.

Det bakkede landskab, dets orientering og forbuddet mod plantning på arealer, der er alt for våde, eller som får utilstrækkelig sol, er faktorer, der hænger sammen med klimaet. Klimaet er Middelhavsklima, der går i retning af subkontinentalt klima, med varme, men ikke kvælende varme somre, og vintre, der er ret kolde, men ikke for våde, kombineret med betydelige temperaturudsving. Resultatet er en atmosfære, der er let og klar og fri for stillestående vand, ideel til vindyrkning og for druernes modning.

Desuden er jordbundens tekstur og kemiske og fysiske sammensætning kendetegnet ved kalksten og ler med et højt indhold af phosphor og kalium. Denne jordbund gør, at vinstokkene kan udvikle phenol- og farvekomponenter i drueskindet, hvilket igen vil give vinen farve, aromaer og struktur.

Jordbunds- og klimaforholdene i produktionsområdet har navnlig en positiv indvirkning på druer af sorten Sangiovese, som er de vigtigste vinstokke for disse vine. I dette område opnår de optimal farve, struktur og krop sammen med den naturlige finesse, dybde og friskhed, som denne druesort kan fremvise.

Vinavlernes tekniske færdigheder afspejles desuden tydeligt i den konstante omhu i forbindelse med vedligeholdelsen af jorden og vindyrkningsarealerne og valget af traditionelle beskæringssystemer, nemlig snorbeskæring og Guyotbeskæring. Disse systemer giver et lavt antal knopper og er ideelle til at kontrollere vinstokkenes fasthed og produktivitet. Desuden anvendes der efterfølgende vinfremstillingsmetoder med moderne produktionsteknologi. Alle disse faktorer giver tilsammen disse meget strukturerede rødvine med fremragende sensoriske egenskaber.

9. Andre vigtige betingelser

Emballering i det afgrænsede geografiske område

Retlig ramme:

EU-lovgivning

Type supplerende betingelse:

Aftapning i det afgrænsede geografiske område

Beskrivelse af betingelsen:

Årsagen til aftapningen inden for det afgrænsede produktionsområde er nødvendigheden af at bevare kvaliteten af vine med den beskyttede oprindelsesbetegnelse »Montefalco«, garantere deres oprindelse og sikre, at der rettidigt kan gennemføres effektiv og omkostningseffektiv kontrol.

Det ser ud til, at transport og aftapning uden for produktionsområdet kan forringe kvaliteten af »Montefalco«-vinen, da den kan blive udsat for redoxreaktioner, pludselige temperaturændringer og mikrobiologisk kontaminering. Disse fænomener kan navnlig have en negativ indvirkning på de fysiske og kemiske kendetegn (minimalt totale syreindhold, minimumsindhold af sukkerfrit ekstrakt osv.) og organoleptiske kendetegn (farve, aroma og smag).

Disse risici øges med længere transportafstand. Derimod bidrager aftapningen i oprindelsesområdet, hvor vinpartier kun transporteres over korte afstande, hvis de overhovedet flyttes, til at bevare produktets egenskaber og kvalitet.

I årenes løb har producenterne af vine med oprindelsesbetegnelsen »Montefalco« opnået erfaring og solid teknisk og videnskabelig viden om vinenes særlige egenskaber. Kombineret med ovenstående gør disse faktorer det muligt at foretage aftapningen i oprindelsesområdet med de bedst mulige teknologiske sikkerhedsforanstaltninger. Formålet er at bevare alle de fysiske, kemiske og organoleptiske kendetegn ved de vine, der er omfattet af produktspecifikationen.

Et andet formål med aftapningen i produktionsområdet er at sikre, at det kompetente organ kan udføre sine kontrolopgaver så effektivt og omkostningseffektivt som muligt. Disse krav kan ikke opfyldes i samme omfang uden for produktionsområdet.

Det kontrolorgan, der foretager den årlige kontrol af overholdelsen af bestemmelserne i produktspecifikationen, kan meget hurtigt planlægge kontrolbesøgene hos alle de virksomheder, der opererer i produktionsområdet, på det tidspunkt, hvor »Montefalco«-vinen aftappes, i overensstemmelse med den respektive kontrolplan.

Målet er systematisk at sikre, at sendinger af »Montefalco«-vin kun kan aftappes, efter at det er attesteret, at de har gennemgået kontrolorganets fysiske, kemiske og organoleptiske test. Dette gør det muligt at opnå bedre resultater med hensyn til kontrollens effektivitet med begrænsede omkostninger for producenterne med henblik på at give forbrugerne størst mulig sikkerhed for vinens ægthed.

For at beskytte allerede eksisterende rettigheder kan aftapningsvirksomheder desuden ansøge om dispensation til fortsat aftapning i deres lokaler uden for det afgrænsede område, forudsat at de indgiver den relevante ansøgning til ministeriet for landbrug, fødevarer og skovbrug og fremlægger dokumentation for, at de har aftappet vine med den beskyttede oprindelsesbetegnelse »Montefalco« i mindst to af de fem år, der går forud for ikrafttrædelsen af ændringen, som gik ud på, at aftapningen skal finde sted i området. Dette behøver ikke at være en uafbrudt periode på to år.

Retlig ramme:

National lovgivning

Type yderligere betingelse:

Supplerende bestemmelser om mærkning

Beskrivelse af betingelsen:

Emballeringsbestemmelser

I henhold til de nationale bestemmelser om emballering af vine med oprindelsesbetegnelse må vine med den beskyttede oprindelsesbetegnelse »Montefalco« kun emballeres i glasflasker med en volumen på højst 18 liter, der skal lukkes med en prop eller et skurelåg med en lang kant.

Kun for »Montefalco Rosso Riserva«-typen er det imidlertid fortsat obligatorisk at anvende en helt isat prop.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/13898.

(1) EUT L 347 af 20.12 2013, s. 671.